Young Guns II

Young Guns II er en amerikansk westernfilm fra 1990 regissert av Geoff Murphy. Filmen handler om en beryktet gruppe med loveløse unge menn i det ville vesten som tvinges på flukt av myndighetene. Hovedrollene spilles av Emilio Estévez, Kiefer Sutherland, Lou Diamond Phillips og Christian Slater, mens sentrale biroller spilles av James Coburn og William Petersen. Den er en direkte oppfølger til Young Guns fra 1988.  

Filmens soundtrack, "Blaze of Glory", ble skrevet og fremført av Jon Bon Jovi. Han ble tildelt både en Golden Globe og en ASCAP Award, og i tillegg nominert til en Oscar og en Grammy.IMDb awards

 Handling 
Handlingen starter i 1950 – i ørkenen i New Mexico. En olding kontakter en ung advokat for å få den benådningen som guvernør Lew Wallace hadde lovet ham i 1879. Den gamle mannen utgir seg for å være den lovløse legenden Billy the Kid, og forteller så den opprivende historie om hvordan sheriff Pat Garrett jaktet på ham og gjengen hans slik at den ble utryddet. Filmen skildrer i hovedsak gjengens til Mexico.

 Om filmen 
Popularitet og økonomi
Young Guns II ble en moderat suksess. Den innbrakte $44,1 millioner i USA (Omtrent det samme som den første filmen) og havnet på 28. plass over de mest innbringende filmene  i USA i 1990.

Produksjonskostnadene er estimert til $20 millioner. 

Anmelderne
Filmen fikk blandet mottakelse av kritikerne, noe som gjenspeiles i at den har fått 35 % på Rotten Tomatoes. Den amerikanske filmkritikeren Roger Ebert gav den 2 av 4 stjerner, mens Leonard Maltin gav den 2,5 av 4. 

Også i Norge var kritikerne blandet. Dagbladet og Aftenposten gav den terningkast tre, mens VG og Dagsavisen gav den to.

 Soundtrack 
"Blaze of Glory" var både tittelen på sangen og på albumet som ble utgitt i forbindelse med filmen i 1990. 

Dette var Jon Bon Jovis første soloalbum. Albumet havnet på tredjeplass på Billboard-200,Billboard og på andreplass på den britiske UK Albums Chart.UK to 40 Singelen "Blaze of Glory" havnet på førsteplass på Billboards Hot-100. Sangen var skrevet spesifikt for filmen og det ble også brukt klipp fra filmen i musikkvideoversjonen.

 Priser 
Den ble tildelt Golden Globe for beste originalsang (Jon Bon Jovi).

 Rollebesetning 
 Emilio Estévez som William H. "Billy the Kid" Bonney
 Kiefer Sutherland som Josiah Gordon "Doc" Scurlock
 Lou Diamond Phillips som Jose Chavez y Chavez
 Christian Slater som "Arkansas" Dave Rudabaugh
 William Petersen som Patrick Floyd "Pat" Garrett
 Alan Ruck som Hendry William French
 R. D. Call som D.A. Rynerson
 James Coburn som John Chisum
 Balthazar Getty som Tom O'Folliard
 Jack Kehoe som Ashmun Upson
 Robert Knepper som Deputy Carlyle Tom Kurlander som J. W. Bell
 Viggo Mortensen som John W. Poe
 Leon Rippy som Robert "Bob" Ollinger
 Tracey Walter som Beever Smith
 Bradley Whitford som Charles Phalen
 Scott Wilson som Guvernør Lew Wallace
 Jenny Wright som Jane Greathouse
 John Hammil som Pendleton
 Howie Young som Poe Posse
 Jerry Gardner som Sheriff Kimbel

 Referanser 

 Eksterne lenker 


Kategori:Westernfilmer fra USA
Kategori:Actionfilmer fra USA
Kategori:Filmer fra 1990
Kategori:Engelskspråklige filmer
Kategori:Oppfølgerfilmer
Kategori:Filmer satt til 1800-tallet
Kategori:Biografiske filmer fra USA
Kategori:Filmer lagt til New Mexico